Индурта

Индурта — Тушетияла Алазань үҙәнендә Омало ауылынан яҡынса 20 саҡрым алыҫлыҡта урынлашҡан ауыл.

Ауылда өс тиҫтәнән ашыу бина иҫәпләнә, уларҙың күпселеге хараба хәлендә. Һәр диуарҙың бейеклеге яҡынса 1-1,3 метрға етә. Цоватисцкали йылғаһы ауылдан алыҫ түгел урынлашҡан, уның һул ҡушылдығы тарлауыҡта ята. Тау түбәһендә өс замок урынлашҡан, өсөһө лә сланецтан төҙөлгән һәм бер-береһенә яҡын тора.

Ике замок сағыштырмаса аҙ зыян күргән, беренсе замок биш ҡатлы, өҫкә ҡарай тарайған. Ҡыйығы һәм түшәмдәре , өсөнсө ҡатының төньяҡ стенаһының байтаҡ өлөшө зыян күргән. Бина стена менән ике тигеҙ булмаған өлөшкә бүленә. Көнбайыш келәте көнсығыш келәткә ҡарағанда ике тапҡырға тиерлек ҙурыраҡ. Икенсе замок ауылдың көнсығыш өлөшөндә урынлашҡан. Ул XVII-XVIII быуаттарға ҡарай, өс ҡаты бар, икенсе ҡатының стеналары штуктаруланған. Некрополь ҡаялы убаның төньяҡ-көнсығыш һәм көнбайыш битләүендә урынлашҡан. Ул урта быуатҡа ҡарай.

Грузияның Дәүләт музейы Тушети археология экспедицияһы тарафынан ҡәберлектәрҙә археологик ҡаҙыныуҙар үткәрелә, етәксеһе Р. Долаберидзе. Ҡәберлектәрҙең береһендә бронза ҡулса һәм йөн туҡыма фрагменты табылған, ерләү йолаһы христиан динендә башҡарылған.

 Шулай уҡ ҡарағыҙ 
 Список недвижимых памятников культуры национального значения

 Һылтанмалар 
 https://ekofact.com/2012/09/11/%E1%83%97%E1%83%A3%E1%83%A8%E1%83%94%E1%83%97%E1%83%98-%E1%83%AC%E1%83%9D%E1%83%95%E1%83%90%E1%83%97%E1%83%90-%E1%83%98%E1%83%9C%E1%83%93%E1%83%A3%E1%83%A0%E1%83%97%E1%83%90/

 http://www.dzeglebi.ge/statiebi/etnografia/cova_tushebi.html

 https://1tv.ge/news/tushetshi-nasoflar-indurtas-da-aseve-ckhra-cikhe-sofels-erovnuli-kategoria-ganesazghvra/
Категория:Грузияның мәҙәни мираҫы
Категория:Замоктар